**Tilrettelegging for kasusstudie**

Kasusstudie kan brukast til å la fagpersonar samen koma til ei felles forståing av eit folkehelseproblem ved å gå gjennom eit verkeleg scenario og løysa eit sett med oppgåver. Kasusstudie kan brukast som «table-top» øvingar der nøkkelpersonell er samla for å diskutera løysingar i krisesituasjonar. Ved å diskutera slike situasjonar vert deltakarane oppmoda til å tenka gjennom ulike aspekt av beredskap og respons. Å delta i slike øvingar vil gjera nøkkelpersonell i stand til å reagere meir effektivt i ein krisesituasjon.

Ein optimale gruppestorleik er 6-8 personar med ein tilretteleggjar. Dersom det er meir enn 10 deltakarar, kan det vera lurt å dela inn i to grupper. Denne kasusstudia er retta mot øvingar organisert i kommunar, for ulike aktørar som er involvert i ei utbrotshandsaming. Den er spesielt relevant for kommunar som har ein stor gjestepopulasjon (til dømes utanlandske gjestearbeidarar), der utbrotsresponsen må involvera arbeidsgivar og kommunale tenester (inkludert kommunehelsetenesta).

Denne kasusstudien er basert på eit reelt covid-19-utbrot i en liten kommune i Noreg. For å sikra anonymitet har mange ei rekke faktaopplysningar blitt omskrive. Historia speglar likevel den faktiske situasjonen med utfordringar og læringspunkt. Tilretteleggjaren kan tilpassa kasusstudien til ein lokal kontekst for eksempel med å erstatte relevante interessentar eller terminologi.

Kvar kasusstudie bør ha ein tilretteleggjar, som kan være kommuneoverlegen, eller anna aktør som er involvert. Før implementering, må tilretteleggjaren:

* Identifisera og invitera relevante deltakarar, dvs. dei som vil vera involvert i eit slikt scenario dersom det skulle oppstå eit utbrot i kommunen;
* Planlegga logistikken, f.eks. bestille (virtuelt) møterom og senda ut invitasjonar til deltakarane;
* Lesa kasusstudia og vurdera tida det tek å fullføre kvar seksjon, vurdera kva spørsmål som er viktige i kommunen og kva spørsmål som eventuelt kan ekskluderast dersom det skulle bli knapt med tid;
* Prøva å inkludera både helsepersonell og arbeidsgivarrepresentantar i gruppa;
* Identifisera kva delar i kasusstudia som kan vera meir eller mindre relevante for spesifikke deltakargrupper. Avsnittet om utrekning av angrepsratar kan for eksempel være relevant for enkelte helsepersonell, men kan være mindre relevant for arbeidsgivarrepresentantar.

Under arbeid med kasusstudia bør tilretteleggjaren vera merksam på å inkludera alle deltakarane i diskusjonen. Å inkludera alle er viktig fordi kasusstudia er laga for å få i gong diskusjonar og dela erfaringar og idear for slik å læra av kvarandre.

Tilretteleggjaren trenger ikkje å ha bakgrunnskunnskap om temaet for kasusstudien. Svara på alle spørsmåla for kvar seksjon er gitt i den neste avsnittet. For å sikra at deltakarane prøver å løysa oppgåvene sjølv, bør tilretteleggjaren ikkje dela ut oppgåvene i forkant av gjennomføringa.

**Bruk av MS Excel for enkel dataanalyse**

Kasusstudia har lagt ved et lite datasett, som inneheld linjelista som også blir vist i Word-dokumentet på sider 16-17. Det er ikkje naudsynt å bruka MS Excel, men det er eit alternativ under, eventuelt etter at øvinga er fullført. Tabellen presentert i kasusstudia kan lagast i MS Excel ved hjelp av pivottabellar.

Dersom du har spørsmål eller kommentarar vedrørande kasusstudia, kan du kontakte pawel.stefanoff@fhi.no.